**CAPITOLUL I: Prezentarea teritoriului și a populației acoperite – analiza diagnostic**

I.1. Amplasament *Teritoriul* acoperit de parteneriatul ce va alcatui Grupul de Actiune Locala „Cheile Sohodolului” este spatiu eligibil LEADER format din teritorii din spatiul rural al judetului Gorj (Arcani, Balesti, Cilnic, Godinesti, Lelesti, Pestisani, Runcu, Stanesti, Schela, Turcinesti), la care se adauga orasul Uricani din Judetul Hunedoara. Teritoriul acoperit de UAT-urile din parteneriat este amplasat in zona montana si submontana a jud. Gorj si Hunedoara si se invecineaza cu: Nord – UAT: Rau de Mori, Salasu de Sus, Pui, Baru, Est – orasele Lupeni si Bumbesti Jiu; Sud – orasele Tirgu-Jiu, Rovinari si UAT Dragutesti, Telesti, Farcasesti; Vest – orasul Tismana si UAT Glogova, Ciuperceni, Comuna Rau de Mori. *Suprafata totala* a localitatilor ce fac parte din acest parteneriat este de 1209,85 km2, din care UAT comune 958 km2 (79,22 %) si oras Uricani 251,41 km2 (20,78 % )\*. Densitatea populatiei (39.035 locuitori) in teritoriu este de 32,25 locuitori / km2.  Ponderea populatiei urbane (8.972 locuitori) in totalul populatiei este de 22,98%. (Sursa INS). Teritoriul acoperit de parteneriat este omogen din punct de vedere al intereselor economice, culturale, sociale si ofera o masa critica din punct de vedere al resurselor naturale, umane, economice pentru sustinerea unei strategii viabile. Zona este predominant rurala atat ca suprafata cat si ca teritoriu, corespunde criteriilor LEADER.

Doua din UAT-urile parteneriatului au grad de saracie mai mare, se regasesc in “Lista UAT-urilor cu valorile IDUL corespunzatoare” cu IDUL mai mic sau egal cu 55: Arcani – IDUL 51,22 si Godinesti – IDUL 54,29. Un numar de 5 UAT se regasesc in zona montana, cu constrangeri naturale (montane), ANC\_ZM (Pestisani, Runcu, Schela, Stanesti, Uricani)\*\*\*.

Criteriul de selectie C.S.1.2 este indeplinit ,teritoriul acoperit de parteneriat cuprinde mai multe UAT-uri (doua) care au IDUL mai mic sau egal cu 55

I.2. Caracteristici geografice, climatice si de mediu ale teritoriului:

*a). Relieful -* Zona include o intinsa suprafata montana, continuata cu o suprafata depresionara si incheiata in partea de sud de o suprafata lina de lunca, cu aspect de campie: zona montana - Muntii Vilcan si Muntii Retezat (pe teritoriul UAT Uricani, Schela, Stanesti, Runcu, Pestisani); o zona colinara – Subcarpatii Getici (Olteniei), zona ce strabate teritoriul UAT-urilor: Arcani, Balesti, Cilnic, Godinesti, Lelesti, Pestisani, Runcu, Schela, Stanesti si Turcinesti. O descriere a teritoriului, facuta de la nord la sud confirma diversitatea formelor de relief aflate in teritoriul analizat. O zona premontana cu caracteristici de podis este acoperita de localitatile nordice ale orasului Uricani. Zona montana a teritoriului incepe de pe raza orasului Uricani, cu Muntii Retezat (Orasul Uricani este considerat poarta de intrare in Parcul National Retezat) si se continua in Nordul Gorjului de Vest (Muntii Vilcan), in UAT Pestisani, Runcu, Schela, Stanesti. Aceste localitati includ si relief submontan (Subcarpatii Getici). Zona subcarpatica se continua cu dealuri line in UAT Lelesti, Godinesti, Pestisani, Runcu, Schela si Arcani. Partea de sud a teritoriului include atat relief colinar cat si aspecte de campie favorizate de luncile apelor curgatoare. Astfel, comunele Arcani, Balesti, Cilnic si Godinesti aflate in partea de sud a teritoriului beneficiaza de spatii intinse favorabile agriculturii. Relieful predominant montan si submontan, peisajele inedite ofera teritoriului un important patrimoniu turistic

Teritoriul are o suprafata de 565,06 km2 (46,70% din teritoriu) inclusa in zona Natura 2000. Trei situri includ zone din teritoriul analizat: SIT RETEZAT (ROSCI0217) – UAT Uricani (39,88 km2)SIT DEFILEUL JIULUI (ROSCI0063) – UAT Schela (0,11 km2), SIT NORDUL GORJULUI DE VEST (ROSCI0129) – UAT-uri: Godinesti (4,26 km2), Pestisani (141,53 km2), Runcu (228,29 km2), Schela (73,29 km2), Stanesti (67,13 km2), Turcinesti (0,67 km2), Uricani (9,9 km2). Un numar de 8 UAT – uri se regasesc in zone cu valoare naturala ridicata (Arcani, Lelesti, Pestisani, Runcu, Schela, Stanesti, Turcinesti si Uricani). Peisaje deosebite, Chei naturale (Cheile Sohodolului) avenuri si izbucuri, pesteri si trasee de alpinism, lacuri de acumulare si iazuri, trasee montane si posibilitati de cicloturism sunt doar cateva elemente care definesc potentialul turistic oferit de relieful teritoriului\*.

Criteriul de selectie C.S.1.3 este indeplinit, teritoriul cuprinde zone cu Natura 2000 si zone cu valoare naturala ridicata (HNV) 6 UAT-uri sunt incadrate in cele doua categorii.

*Hidrografia* zonei este foarte bogata si include rauri importante cu potential hidroenergetic: raul Bistrita cu lacuri de acumulare la Vaja si Clocotis; si cu importante resurse naturale raul Tismana, raul Jales (Sohodol), raul Susita si Jiul de Vest.

*Clima* predominanta este temperat - continentala, caracterizata prin veri calduroase si uscate si prin ierni extrem de reci. Cantitatile medii de precipitatii au valori reduse, fiind cuprinse intre 300 si 500 mm/an. Precipitatiile cad in orice luna, dar valorile mai mari sunt la finele primaverii si vara; toamna si iarna sunt secetoase.

*Solurile* – predominante pentru teritoriul analizat sunt solurile brune si brun – roscate de padure, soluri favorabile pentru pomicultura, cultura vitei de vie, pentru pasuni si fanete. In zona inalta se intalnesc soluri podzolice humico – feriiluviale, brune acide favorabile pajistilor alpine. O parte din teritoriile UAT-urilor Balesti, Arcani, Lelesti, Runcu, Pestisani si Godinesti beneficiaza de soluri aluviale, favorizate de apele curgatoare, cu potential bun pentru culturi agricole.

*Vegetatia si fauna* - pajistile sunt o componenta importanta a vegetatiei din teritoriu si ocupa suprafete importante. Pasunile si fanetele sunt exploatate in cea mai mare parte in mod traditional, fapt ce contribuie la mentinerea biodiversitatii in zona. In teritoriu se regasesc o multitudine de specii de animale salbatice si plante rare protejate, peste 1500 specii (bria, urechea ursului, micsandra salbatica, visin turcesc etc.). Vegetatia forestiera ocupa suprafete importante in teritoriul, paduri de foiase si conifere.

*Mediu* – suprafete reduse din teritoriu sunt expuse problemelor de poluare miniera, in sate componente ale UAT Cilnic, Balesti si Uricani. O mare parte din teritoriu se constituie in zone protejate, cu poluare minima. Nu sunt inregistrate in zona, fenomene majore generate de alunecari de teren sau inundatii.

I.3. Caracteristici economice, demografice si de educatie:

*Potentialul economic* al teritoriului acoperit de cele 11 localitati are ca fundament resurse forestiere, resurse hidroenergetice, materiale de constructii, resurse de carbuni, resurse de calcar, zone cu cantitati importante de piatra si agregate minerale, resurse de argila, terenuri agricole, suprafete intinse de terenuri cu vegetatie forestiera, un cadrul natural favorabil turismului/agroturismului, turismului cultural, religios si gastronomic. Populatia activa (varsta 20-64 ani) din teritoriu, conform datelor de la INS, la nivelul anului 2011 se ridica la 23.855 locuitori (61,11% din totalul populatiei). Din datele de la recensamantul din anul 2010, numarul de exploatatii agricole din teritoriu se ridica la 14.747. Populatia implicata in activitati agricole totalizeaza 24.735 persoane (incluzand populatia intre 20 – 65 ani si peste)\*.

*a) Agricultura -* Suprafata totala a terenurilor agricole din teritoriu (conform datelor preluate de la INS) se ridica la 40.316,11 hectare din care 10.848,60 ha teren arabil, 359,02 ha gradini familiale, 27.885,60 ha pasuni si fanete si 1222.89 ha culturi permanente. Restituirea terenurilor agricole in zona, s-a facut in mare parte, 37.382,54 ha (92,72%) sunt terenuri aflate in proprietate, 1294,53 ha se afla in arenda si 1551.48 ha – alte moduri de detinere. Este inregistrat un grad mare de faramitare a terenurilor agricole, dimensiunea medie pe exploatatie agricola, inregistrata in anul 2010 a fost de 3,07 ha/exploatatie. Un numar mare de exploatatii, 7094 (48%) au suprafete agricole sub 1 ha, cea mai mare pondere o au exploatatiile cu suprafete intre 1 si 10 ha – 7.463 exploatatii (50,60%). Doar 190 (1,29%) exploatatii au suprafete cuprinse intre 10 si 100 ha. Din totalul de 14.747 exploatatii agricole, inregistrate la recensamant (date preluate de la INS) un numar de 9921 (67,27%) exploatatii lucreaza terenuri agricole si detin efective de animale, in timp ce 4.749 (32.20%) exploatatii agricole au numai suprafata agricola si 77 (0.52 %) exploatatii doar efective de animale. In ceea ce priveste suprafata irigata, in teritoriu nu se regasesc suprafete de teren irigate. Productivitatea muncii in agricultura este satisfacatoare, numarul de utilaje si echipamente nu este suficient. Conform datelor de la INS, in teritoriu sunt utilizate un numar de: 6404 tractoare; 5268 semanatori cu tractiune mecanica; 2326 masini pentru fertilizare, erbicidare si tratamente; 2092 combine pentru cereale; 2925 cultivatoare-combinatoare; 1343 motocultoare, 7747 pluguri; 4367 grape mecanice; 2389 motocositori; 795 alte utilaje si echipamente. Principalele culturi sunt de: porumb, grau, vita de vie, legume, fanete, livezi. Sectorul zootehnic este insa insuficient atins avand in vedere suprafata mare de pasuni si fanete. La nivel de teritoriu intalnim urmatoarea structura a zootehniei: bovine 6.072 capete, ovine 15.305 capete, caprine 4.045 capete, porcine 11.713 capete, cabaline 2.416 capete, magari si catari 17 capete, iepuri de casa 371 capete, pasari 145.003 capete si familii de albine 5.495 familii. In teritoriu nu se regasesc unitati de colectare a legumelor si fructelor, nu se regasesc unitati de procesare care sa asigure prelucrarea produselor agricole. Nu exista asociatii care sa promoveze parteneriatele intre producatori si comercianti sau care sa se implice in promovarea produselor locale. Desi exista traditii recunoscute atat in prelucrarea alimentara a legumelor, fructelor si produselor animaliere, nu sunt organizate lanturi care sa asigure colectarea de la producatori, procesarea si comercializarea productiei agricole din teritoriu. O alta problema este ponderea mica a persoanelor care fac parte din Asociatii Agricole existente. Este necesara promovarea organizarii lantului alimentar, inclusiv a sectoarelor de prelucrare si comercializare a produselor agricole, a bunastarii animalelor si a gestionarii riscurilor in *agricultura*. Trebuie continuata intinerirea sefilor de exploatatie. Resursa umana trebuie formata, pefectionata, trebuie facilitata intrarea in sectorul agricol a unor fermieri calificati corespunzator, in special, a reinoirii generatiilor. Exploatatiile necesita modernizare, in vederea sporirii participarii pe piata si a orientari spre piata, precum si a diversificarii activitatilor agricole\*\*\*.

*b) Silvicultura –* zona are o suprafata impadurita de 62.275 ha, reprezentand cca 52 % din teritoriu. O mare pare din aceste suprafete sunt administrate de composesorate denumite generic OBSTI (13 obsti). Intretinerea si exploatarea acestora se face in regim silvic, atat de ocoalele silvice existente in zona cat si de obstile ce au in administrare aceste paduri. Exploatarea necontrolata poate crea grave probleme si poate afecta biodiversitatea zonei. Lipsesc din zona centre de colectare si prelucrare a fructelor de padure, a ciupercilor sau a plantelor medicinale. Sectorul neagricol este slab dezvoltat\*.

*c) Industrie, comert si servicii (IMM - uri, microintreprinderi).* In teritoriul analizat nu se regasesc unitati industriale mari. Industria energetica este prezenta in trei UAT-uri prin unitati miniere de extractie carbune (Cilnic si Uricani) si unitati de productie hidroenergetica (UAT Pestisani cca 50 angajati). Activitatea in cele trei UAT se desfasoara cu un numar mic de angajati, sub 600 angajati (Uricani 400, Cilnic 130). Materiale de constructii se exploateaza in UAT Runcu. Exploatari de agregate si produse naturale se regasesc pe cursul principalelor ape curgatoare: Tismana, Bistrita, Jales (Sohodol) si Susita. Prelucrarea lemnului se face in intreprinderi mici organizate pe raza UAT Uricani, Pestisani, Runcu, Stanesti si Schela. In teritoriu au fost identificate 1050 de agenti economici activi. Cea mai mare pondere o au agentii economici care activeaza in domeniul serviciilor 647 (61%), in timp ce in domeniul agricol activeaza 247 (24%) persoane juridice. Societatile care activeaza in domeniul productiei (88) si lucrarilor (68) reprezinta doar 15 % din agentii economici. Mestesugurile traditionale se mentin dar nu sunt valorificate. Din totalul populatiei active 23.855 locuitori (in 2011, 20-65 ani), conform datelor INS, la nivelul anului 2014 un numar de 4088 (17,14%) persoane erau inregistrate ca angajati. Trebuie sa evidentiem nevoia de noi locuri de munca in teritoriu, dezvoltarea de activitati neagricole, modernizarea celor existente\*\*\*.

*d) Turism, cultura, patrimoniu arhitectural si cultural –* teritoriul analizat are un potential turistic deosebit. In ceea ce priveste turismul montan trebuie sa precizam ca„Izbucul Jalesului”, „Dealul Gornacelu”, „Cheile Sohodolului”, „Piatra Borostenilor”, „Pestera Patrunsa”, „Cheile Gropului Sec”, Parcul national Retezat, lacurile Clocotis si Vaja, Cheile Susitei, Valea Sohodolului, sunt doar cateva locatii care pot fi valorificate turistic. Numarul redus de unitati de cazare – 28 unitati constituie o deficienta pentru teritoriu. In zona au loc periodic nedei, hramuri si alte sarbatori traditionale ce pot fi valorificate turistic si agroturistic. Exista in teritoriu repere istorice nevalorificate ce pot sta la baza dezvoltarii turistice, agroturistice a zonei. Constituie o deficienta lipsa de promovare a teritoriului. In fiecare UAT se regasesc monumente istorice de patrimoniu (), biserici de lemn(), case memoriale(3), acestea nu sunt valorificate deplin. Nu este valorificat “filonul” Constantin Brancusi, localitatea natala și casa memoriala a marelui artist. Un numar mare de personalitati sunt fii acestui teritoriu, urmele lor, atat materiale cat si imateriale se regasesc in teritoriu: case memoriale (Maria Apostol, Constantin Brancusi, Conacul Culcer, Casa in care a locuit Regele dupa 23 August 1944)\*.

I.4. Caracteristici demografice: Populatia totala din acest teritoriu este de 39.035 locuitori (Sursa INS) cu majoritate formata din romani. Exista in teritoriu minoritate rroma in UAT-urile: Balesti(238), Uricani(173), Pestisani(45), Godinesti(27), Schela(11), Cilnic(6), Runcu(4), Arcani(1). Comunitatea rroma este mult mai numeroasa dar acestia nu si-au declarat apartenenta la aceasta etnie, la recensamantul din 2011. Structura populatiei pe grupe de varsta reflecta un echilibru satisfacator intre generatii: populatie foarte tanara (0-20 ani – 7957 locuitori) 20,38%, populatie tanara (20-44 ani – 13.693 locuitori) 35,07%, populatie matura (45-64 ani – 10.162 locuitori) 26%, populatie varstnica 65 – 85 ani si peste - 7223 locuitori) 18,55%. Numarul mediu de angajati, conform datelor de la INS se ridica la 4088 salariati. Numarul total de someri in luna decembrie 2015 (conform INS) era de 871, raportat la populatia activa (20-64 ani - 23.855 locuitori) se constata o rata a somajului la nivelul lunii decembrie 2015 de 3,65 %. Avand in vedere faptul ca numarul de persoane care nu au un loc de munca este mai mare decat cel aflat in evidente ca someri, precizam ca rata somajului reala in teritoriu se incadreaza in rata judetului Gorj, la nivelul lunii decembrie 2015 – 7,2 %. De asemenea, datele de la INS reflecta un numar mare de persoane cu pregatire medie, 183 persoane sunt analfabete. Crearea de noi locuri de munca este o necesitate reala si pentru acest teritoriu\*.

*I.5. Infrastructura fizica de baza, infrastructura sociala , sanitara si educationala.*

Accesibilitatea in teritoriu este foarte buna, fiind asigurata prin drumuri nationale (DN: 66 A, 67, 67D), drumuri judetene (DJ: 672, 672B, 672D, 672C, 672E, 667, 664, 664A, 674C) si drumuri comunale modernizate. Distanta fata de orasele principale din judetul Gorj si Hunedoara este mica, UAT-urile in Judetul Gorj sunt inconjurate de principalele orase ale judetului, UAT Uricani se afla in vecinatatea orasului Lupeni. Drumurile locale (satesti/strazile), necesita interventii: reabilitare, modernizare, intretinere curenta. Infrastructura de acces agricola este slab dezvoltata, drumurile agricole sunt din pamant/balastate. Infrastructura silvica de acces este precara. Sunt necesare interventii asupra acestei infrastructuri, drumuri agricole, drumuri forestiere.

In toate UAT-urile exista sisteme centralizate de alimentare cu apa. Acestea necesita extinderi de retele, modernizare sisteme de distributie, crestere capacitate de stocare, imbunatatire tratare si alte interventii pentru intretinere curenta. Reteaua de canalizare este deficitara. Doar o parte din localitati beneficiaza de sistem centralizat si statii de epurare (UAT Uricani, Runcu, Stanesti, Lelesti). In patru UAT au fost efectuate demersurile pentru realizare canalizare (Turcinesti, Balesti, Cilnic si Arcani). Infiintarea, extinderea, functionalizarea retelelor de canalizare este o prioritate pentru intreg judetul si pentru autoritatile publice din UAT-urile din parteneriat.

Retea de electricitate exista in intreg teritoriu analizat. Telecomunicatiile, televiziunea prin cablu si internetul sunt prezente partial teritoriul analizat. Sunt localitati fara acces la internet, zone albe aflate in lista ANCOM (in UAT Balesti, Cilnic, Godinesti, Stanesti, Schela). Extinderea accesului la internet constituie o nevoie ce poate fi solutionata de acest parteneriat. Infrastructura in banda larga este necesar a fi realizata in zonele albe.

Infrastructura medicalo-sociala: in teritoriu exista un numar de 11 cabinete medici de familie si 3 centre de permanenta. Cabinete medicale specializate (15), lipseste dotarea cu aparatura pentru investigatii si analize medicale. De asemenea, infrastructura sanitar vetinara este precara. Numarul de cadre medicale este insuficient atat in domeniul sanatatii umane cat si veterinare. Infrastructura sociala este slab dezvoltata, nu exista centre tip cresa, tip after-school, centre de zi pentru persoane aflate in dificultate. Serviciile sociale asigurate sunt servicii primare, insuficiente pentru comunitatea locala. Nu se regasesc programe si servicii pentru minoritati.

Infrastructura educațională: in teritoriu se regasesc spații adecvate pentru activitatea de invatamant: 35 gradinite, 22 scoli primare, 14 scoli generale si 3 licee cu profil tehnic. Lipsesc specializarile in agricultura, mediu si alte domenii cerute de piata. Deasemenea lipsesc serviciile de recalificare, reconversie, de formare, informare si invatare pe tot parcursul vietii. Cadrele didactice sunt in cea mai mare parte profesori de specialitate, numarul suplinitorilor este foarte mic\*.

Institutiile publice, reprezentate prin aparatul propriu al primarului, Consilii locale, servicii publice de utilitati, servicii de ordine publica sunt organizate in toate UAT-urile si functioneaza conform legislatiei in vigoare.

Nevoi identificate la nivelul teritoriului:

1.Informare in domeniul agricol, asociere fermieri, cooperare si schimb de bune practici.

2.Dezvoltarea infrastructurii fizice de bază şi a serviciilor, acces la retele TIC, Internet.

3.Crearea de servicii sociale care sa contribuie la reducerea gradului de sărăcie și a riscului de excluziune socială, cresterea gradului de ocupare a populatiei.

4.Sprijinirea infiintarii, modernizarii afacerilor din sectorului non-agricol, promovarea agroturismului, turismului montan, cultural, istoric, promovarea teritoriului.

5.Conservarea tradiţiilor locale, protejarea si promovarea patrimoniului material si imaterial, a patrimoniului arhitectural, cultural si istoric al zonei.

6.Dezvoltarea fermelor: sprijinirea instalarii tinerilor fermieri, dezvoltarea exploatatiilor agricole de dimensiuni mici, modernizarea si dotarea fermelor agricole, crearea de lanturi integrate de producție, procesare, comercializare, crearea de locuri de munca.